2003. július 23. – rendkívüli ülés

136/2003. (VII. 23.) Ök. sz. határozat:
Dunaharaszti Város Képviselő-testülete úgy dönt, hogy az energiaracionalizálási program közbeszerzési eljárás
•	a „Fűtési rendszerek szabályozásának kiépítése” részteljesítésben a legtöbb súlyozott pontot elért Konstruktív Kft-t jelöli meg nyertes pályázóként. A nyertest követő legkedvezőbb ajánlattevőt ebben az esetben nem jelöl meg.
•	a „Világító berendezések cseréje” és a „Nyílászárók, hőszigetelés” részteljesítésben a legmagasabb összpontszámot elért Szemper Plusz Kft-t jelöli meg nyertes pályázóként. A nyertest követő legkedvezőbb ajánlattevő a második legmagasabb összpontszám alapján mindkét utóbbi részteljesítés esetében a Konstruktív Kft, mely nyertesnek minősül abban az esetben, ha valamilyen okból az első helyen nyertesnek meghirdetett ajánlattevő visszalép.
Felelős:		Makay László alpolgármester
Határidő:		azonnal

137/2003. (VII. 23.) Ök. sz. határozat:
A Dunaharaszti Önkormányzat Képviselő-testülete úgy dönt, hogy a Sport-szigeten (6303. hrsz. önkormányzati területen), a mellékletben szereplő helyszínrajznak megfelelően játszóteret létesít.
A játszótéren elhelyezendő játszóeszközök: 2 db mérleghinta, 1 db játszótéri egység csúszdával (házikó tetővel, emelvény, láncos átjáró, 2 db feljáró, műanyag csúszda), 1 db homokozó, 2 db hinta 4 db láncos ülőkével, pihenőpadok, szemetesek.
A játszótérépítés költségeinek forrása az Önkormányzat költségvetéséről szóló 1/2003. (II. 25.) Ök. sz. rendelet 8. sz. melléklet II/1. 5. bekezdés „Játszótérépítés” keretben szereplő 7.600.000,- Ft, melyből 3.000.000,- Ft kerül felhasználásra.
A 3.000.000,- Ft keretösszeg erejéig a tervezéssel és a kivitelezési munkával, valamint a szakértői vélemény elkészíttetésével a Dunaharaszti Regionális Városüzemeltetési Kft-t bízza meg.
Felelős:		Makay László alpolgármester
Határidő:	azonnal